Vrou (90) sterf in pensioen-ry | Nuus24
Vrou (90) sterf in pensioen-ry
R238m. se maatskaplike toelaes is verduister
Johannesburg – 'n Negentigjarige vrou het gesterf terwyl sy in Chosen Village in die Noordwes gewag het om te herregistreer vir haar pensioentoelaag, het die departement van maatskaplike ontwikkeling Woensdag gesê.Die vrou was in 'n ry buite die Suid-Afrikaanse Agentskap vir Maatskaplike Welsyn (Sassa) se kantoor toe 'n beampte oplet dat iets nie pluis is nie. Die beampte het die vrou se seun in kennis gestel het, het Lumka Oliphant, woordvoerder, gesê.Hy het toe besef sy ma haal nie asem nie. Die polisie en paramedici is ontbied en die vrou is op die toneel dood verklaar.Sassa het in April verlede jaar begin om alle toelaag-begunstigdes te registreer in 'n poging om bedrog in die stelsel uit te roei.Oliphant het gesê bejaarde begunstigdes hoef nie by Sassa se kantore te herregistreer nie. Sy het gesê bejaardes sal by hul huise herregistreer word en ouer mense en hul families wat nie geherregistreer is nie, sal steeds die toelaag ontvang. – Volg Nuus24 op Twitter
Lees meer oor: sassa VOLGENDE OP NUUS24X
Johan Bester sê...
Seg.wie eintlik praat ek met Salie weernie(wat intussen sy kommentaar verwyder het). Of het Alzheimer's daartoe gely dat Salie weernie vanmiddag besluit hy is nou Seg wie? Hoop net jy kom vanaand by die regte bed uit, anders word jy dalk weer wakker as Giel Man,synde hy so baie by jou spook.Sterkte vir jou/julle.